32012R0563
L 168/24
SLUŽBENI LIST EUROPSKE UNIJE
27.06.2012.
UREDBA KOMISIJE (EU) br. 563/2012
od 27. lipnja 2012.
o izmjeni Priloga VII. Uredbi (EZ) br. 882/2004 Europskog parlamenta i Vijeća u pogledu popisa referentnih laboratorija EU-a
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere usklađenosti sa zakonom o hrani i hrani za životinje te s pravilima o zdravlju i dobrobiti životinja (1), a posebno njezin članak 32. stavak 5.,
budući da:
(1)
Uredbom (EZ) br. 882/2004 utvrđuju se opće zadaće, dužnosti i zahtjevi za referentne laboratorije Europske unije (EU) za hranu i hranu za životinje te za zdravlje životinja i žive životinje. Referentni laboratoriji EU-a za hranu i hranu za životinje navedeni su u dijelu 1. Priloga VII. toj Uredbi.
(2)
Direktivom Vijeća 96/23/EZ od 29. travnja 1996. o mjerama za praćenje određenih tvari i njihovih ostataka u živim životinjama i proizvodima životinjskog podrijetla i o stavljanju izvan snage Direktiva 85/358/EEZ i 86/469/EEZ i Odluka 89/187/EEZ i 91/664/EEZ (2) utvrđuju se mjere za praćenje tvari i skupina rezidua navedenih u Prilogu I. toj Direktivi.
(3)
Nakon reorganizacije aktivnosti laboratorija u Nizozemskoj, sve funkcije uključujući cjelokupnu infrastrukturu i osoblje laboratorija Rijksinstituut voor Volksgezondheid en Milieu (RIVM) koji je trenutačno naveden kao referentni laboratorij EU-a za rezidue veterinarskih lijekova i onečišćivača u hrani životinjskog podrijetla, za ostatke navedene u Prilogu I. skupini A točkama 1., 2., 3. i 4., skupni B točki 2. podtočki (d) i skupini B točki 3. podtočki (d) Direktivi 96/23/EZ, prenesene su na RIKILT - Institute of Food Safety. Zadaće koje je obavljao RIVM dodijeljene su RIKILT-u na temelju okvirnog ugovora koji je istekao 31. prosinca 2011.
(4)
Kako je ugovor s RVIM-om istjecao, bio je raspisan natječaj za referentni laboratorij EU-a koji će ga zamijeniti. Odabran je RIKILT - Institute of Food Safety, budući da je ispunjavao sve kriterije, te ga treba imenovati kao takvog.
(5)
Radi važnosti tvari u skupini A točkama 1. do 4. u Prilogu I. Direktivi 96/23/EZ i činjenice da je odabran RIKILT - Institute of Food Safety kao kandidat koji ispunjava sve zahtijevane kriterije, treba ga od 1. siječnja 2012. imenovati kao nadležni referentni laboratorij EU-a za rezidue veterinarskih lijekova i onečišćivača u hrani životinjskog podrijetla, za ostatke navedene u Prilogu I. skupni A točkama 1., 2., 3.i 4., skupni B točki 2. podtočki (d) i skupini B točki 3. podtočki (d) Direktivi 96/23/EZ. Ova se Uredba primjenjuje s retroaktivnim učinkom od 1. siječnja 2012.
(6)
Dio 1. Priloga VII. Uredbi (EZ) br. 882/2004 treba stoga na odgovarajući način izmijeniti.
(7)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
U dijelu I. Priloga VII. Uredbi (EZ) br. 882/2004, točka 12. podtočka (a) zamjenjuje se sljedećim:
„(a)
Za rezidue navedene u Prilogu I. skupni A točkama 1., 2., 3. i 4., skupni B točki 2. podtočki (d) i skupini B točki 3. podtočki (d) Direktivi 96/23/EZ
RIKILT - Institute for Food Safety, dio Wageningen UR
Wageningen
Nizozemska”
Članak 2.
Ova Uredba stupa na snagu trećeg dana od dana objave u Službenom listu Europske unije.
Primjenjuje se od 1. siječnja 2012.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. lipnja 2012.